ՀԻՄՆԱՎՈՐՈՒՄ
1. Իրավական ակտի ընդունման անհրաժեշտությունը
[bookmark: _Hlk88474094][bookmark: _Hlk236938321]Սույն ենթաօրենսդրական նորմատիվ իրավական ակտը ընդունելու նախաձեռնությունը պայմանավորված է ՀՀ կառավարության 18.04.26 N 532-Ն որոշմումով խմբագրված և հավելված 1-ով հաստատված՝ «Մասնագիտական կրթության և ուսուցման զարգացման ազգային կենտրոն» հիմնադրամի (այսուհետև՝ Հիմնադրամի) կանոնադրության 23-րդ, 24-րդ 37-րդ և 54-րդ կետով սահմանված կարգավորումները «Հիմնադրամների մասին» օրենքի դրույթներին համապատասխանեցնելու  անհրաժեշտությունով։ 

2. Կարգավորման հարաբերությունների ներկա վիճակը,  առկա խնդիրներն ու առաջարկվող լուծումները
1) Համաձայն Հիմնադրամի հաստատված կանոնադրության 23-րդ կետի՝ խորհրդի կազմում ընդգրկվում են պետական կառավարման համակարգի թվարկված  մարմինների ներկայացուցիչները (նախարարի կամ նախարարի առաջադրմամբ՝ ոլորտային իրավասության փոխնախարարի մակարդակով)։ Նույն մոտեցումը ամրագրված է նաև 24-րդ կետում՝ խորհրդի նախագահի դեպքում։ Նման կարգավորումը կարիք ունի կոնկրետության և միասնական մոտեցման՝ պահանջը վերապահելով հստակ մեկ պաշտոնի ներկայացուցչի.  
2) Հիմնադրամի կանոնադրության կետի 4-րդ ենթակետի համաձայն՝ «խորհրդի իրավասությանն է պատկանում տարեկան առնվազն  մեկ անգամ տնօրենի հաշվետվությունների լսումը», սակայն Օրենքի 25-րդ հոդվածի 1-ին մասի 11-րդ կետի համաձայն՝ անհրաժեշտ է կանոնադրությամբ հստակ սահմանել տնօրենի հաշվետվությունների լսման պարբերականություն։ Հետևաբար անհրաժեշտ է հանել առնվազն բառը. 
3) Պետական կառավարման համակարգի մերմինների կազմում թվարկված է նաև ֆինանսների ոլորտի պետական կառավարման լիազոր մարմինը, որի ներկայացուցիչ առաջարկելու վերաբերյալ մոտեցումները միանշանակ չէ և առաջարկվել է ֆինանսների ոլորտը փոխարինել առողջապահության ոլորտի ներկայացուցչով։ 
4) [bookmark: _Hlk236917968]Հիմնադրամի կանոնադրության 54-րդ կետում սահմանված է հիմնադրամի հոգաբարձուների խորհրդի կողմից որոշակի որոշումներ ընդունելու համար անհրաժեշտ ձայների  թիվը։ Մասնավորապես՝ «Հիմնադրամի տնօրենի ընտրության և պաշտոնից ազատման, ինչպես նաև հիմնադրամի անվանման փոփոխության, վերակազմակերպման, լուծարման և կանոնադրության փոփոխության, նոր խմբագրությամբ հաստատման, խորհրդի անդամի կողմից իր պարտականությունները պատշաճ չկատարելու դեպքում տվյալ անդամի լիազորությունների վաղաժամկետ դադարեցման մասին որոշումներն ընդունվում են խորհրդի անդամների ընդհանուր թվի ձայների առնվազն երկու երրորդով:
[bookmark: _Hlk236920617][bookmark: _Hlk236914414]Մինչդեռ «Հիմնադրամների մասին» օրենքի 23-րդ հոդվածի 2-րդ մասի 2-րդ կետի համաձայն՝ «Հոգաբարձուների խորհրդի անդամի լիազորությունը դադարում է՝ 2) նրա կողմից իր պարտականությունները պատշաճ չկատարելու դեպքում՝ հոգաբարձուների խորհրդի մնացած անդամների ձայների առնվազն 3/4-ով, եթե նման հնարավորություն նախատեսված է հիմնադրամի կանոնադրությամբ.»։ Այսինքն, Հոգաբարձուների խորհրդի անդամի լիազորությունները դադարեցնելու մասին որոշումը խորհուրդը պետք է կայացնի հոգաբարձուների խորհրդի մնացած անդամների ձայների առնվազն 3/4-ով։  
Կանոնադրության 54-րդ կետերով թվարկված դեպքերի համար «Հիմնադրամների մասին» օրենքով սահմանված է ձայների մեծամասնություն ապահովելու պահանջը, միաժամանակ ավելի ձայների ավելի մեծ թիվ սահմանելու իրավունքը վերապահելով Հիմնադրամի կանոնադրությանը։ 
Հետևաբար, որոշում կայացնելու համաչափությունը պահպանելու, միաժամանակ՝ օրենսդրական հակասությունը կարգավորելու նպատակով առաջարկվում է տարանջվատել որոշումներ կայացնելու դեպքերի համար անհրաժեշտ ձայների թիվը։  

3. Ակնկալվող արդյունքը
Առաջարկվող փոփոխությունների արդյունքում՝ 
1) պետական կառավարման համակարգի  մարմինների թեկնածուների պաշտոնային մակարդակը՝ այդ իրավունքը վերապահելով նախարարի առաջադրած ոլորտային իրավասության փոխնախարարին, իսկ ԿԳՄՍՆ դեպքում՝ նախարարի մակարդակով. 
2) ֆինանսների ոլորտի պետական կառավարման լիազոր մարմնի ներկայացուցիչի փոխարեն խորհրդի կազմում կընդգրկվի աշողջապահության ոլորտի ներկայացուցիչը.
3) պետական կառավարման համակարգի մարմինների կողմից՝ ի պաշտոնե խորհրդի համանախագահ կլինի կրթության, գիտության, մշակույթի և սպորտի նախարարը. 
4) Հիմնադրամի տնօրենի հաշվետվությունները խորհուրդը կլսի տարեկան մեկ անգամ. 
5) Հիմնադրամի տնօրենի ընտրության և պաշտոնից ազատման, ինչպես նաև հիմնադրամի անվանման փոփոխության, վերակազմակերպման, լուծարման և կանոնադրության փոփոխության, նոր խմբագրությամբ հաստատման մասին որոշումներն ընդունվում են խորհրդի անդամների ընդհանուր թվի ձայների առնվազն երկու երրորդով, իսկ խորհրդի անդամի կողմից իր պարտականությունները պատշաճ չկատարելու դեպքում տվյալ անդամի լիազորությունների վաղաժամկետ դադարեցման հարցը՝ հոգաբարձուների խորհրդի մնացած անդամների ձայների առնվազն 3/4-ով։
Նման կարգավորումը հնարավորություն կտա Հոգաբարձուների խորհրդին ընթացիկ հարցերի վերաբերյալ որոշումները կայացնելիս լինել առավել ճկուն և միաժամանակ պահպանել օրենքի պահանջը։  
6) Հայաստանի Հանրապետության կառավարության 2011 թվականի հոկտեմբերի 27-ի N 1550-Ն որոշման մեջ շտկվել է հիմնադրի անունից հանդես եկող պետական մարմնի անվանումը՝ ԿԳՆ-ից ԿԳՄՍՆ։  

4. Նախագծի մշակման գործընթացում ներգրավված ինստիտուտները, անձինք և նրանց դիրքորոշումը
Նախագիծը մշակվել է ՀՀ ԿԳՄՍ նախարարության «Մասնագիտական կրթության և ուսուցման վարչության» կողմից։  
5. Կապը ռազմավարական փաստաթղթերի հետ
	Փաստաթուղթ մշակվել է « Հայաստանի Հանրապետության կրթության մինչև 2030 թվականի զարգացման պետական ծրագրի նպատակների և  գործողությունների  շրջանակում։

